PMIndiaData/PMIndiaSum huggingface dataset:
પ્રધાનમંત્રીએ રોજગાર મેળાનો પ્રારંભ કર્યો – 10 લાખ લોકોની ભરતી માટેની કવાયત શરૂ

“આપણા કર્મયોગીઓના પ્રયાસોથી સરકારી વિભાગોની કાર્યક્ષમતામાં વધારો થયો છે” “છેલ્લા 8 વર્ષમાં કરવામાં આવેલા સુધારાઓના કારણે આજે ભારત 5મી સૌથી મોટી અર્થવ્યવસ્થા બની શક્યું છે” “દેશમાં પહેલાં ક્યારેય મુદ્રા યોજના જેટલા મોટાપાયે સ્વ-રોજગાર કાર્યક્રમ અમલમાં મૂકવામાં આવ્યો નથી” “અમે દેશના યુવાનોને અમારી સૌથી મોટી તાકાત માનીએ છીએ” “કેન્દ્ર સરકાર વધુને વધુ નોકરીઓનું સર્જન કરવા માટે એકસાથે અનેક મોરચે કામ કરી રહી છે” “21મી સદીના ભારતમાં સરકારી સેવાઓ એ લોકોને સેવા આપવા અને સમય મર્યાદામાં કાર્યો પૂરા કરવાની પ્રતિબદ્ધતા છે” “જ્યારે પણ તમે ઓફિસના દરવાજામાંથી અંદર પ્રવેશો ત્યારે તમારા 'કર્તવ્ય પથ'ને હંમેશા ધ્યાનમાં રાખો” પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગના માધ્યમથી 10 લાખ કર્મચારીઓની ભરતીની કવાયત એટલે કે ‘રોજગાર મેળા’નો પ્રારંભ કર્યો હતો. આ સમારંભ દરમિયાન, નવા નિયુક્ત કરવામાં આવેલા 75,000 કર્મચારીઓને નિયુક્તિ પત્રો આપવામાં આવ્યા હતા. નવા નિયુક્તિ કરવામાં આવેલા કર્મચારીઓને સંબોધન આપતા, પ્રધાનમંત્રીએ સૌને ધનતેરસની વધામણી અને શુભેચ્છાઓ પાઠવીને પોતાની વાતની શરૂઆત કરી હતી. તેમણે કહ્યું હતું કે, “આજે તે દિવસ છે જ્યારે રોજગાર મેળાના રૂપમાં એક નવી કડી દેશમાં રોજગાર અને સ્વ-રોજગાર અભિયાન સાથે જોડાઇ રહી છે જે છેલ્લા 8 વર્ષથી ચાલી રહ્યું છે”. પ્રધાનમંત્રીએ જણાવ્યું હતું કે, આઝાદીના 75 વર્ષને ધ્યાનમાં રાખીને કેન્દ્ર સરકાર દ્વારા આ કાર્યક્રમ હેઠળ 75,000 યુવાનોને નિયુક્તિ પત્રો આપવામાં આવી રહ્યા છે. તેમણે રોજગાર મેળા પાછળનો તર્ક સમજાવતા જણાવ્યું હતું કે, “અમે નક્કી કર્યું છે કે એક જ વારમાં નિયુક્તિ પત્રો આપવાની પરંપરા શરૂ કરવી જોઇએ જેથી કરીને વિભાગોમાં સમયબદ્ધ રીતે પ્રોજેક્ટ પૂરા કરવાના સામૂહિક સ્વભાવનો વિકાસ થાય”. આગામી દિવસોમાં પણ ઉમેદવારોને સરકાર તરફથી સમયાંતરે નિયુક્તિ પત્રો આપવામાં આવશે. તેમણે ઉમેર્યું હતું કે, “મને એ વાતની ખુશી છે કે કેન્દ્રશાસિત પ્રદેશો સાથે
પ્રધાનમંત્રીએ શ્રી રામકૃષ્ણ પરમહંસની જન્મજયંતી પર તેમને શ્રદ્ધાંજલિ પાઠવી

પ્રધાનમંત્રી શ્રી નરેન્દ્ર મોદીએ શ્રી રામકૃષ્ણ પરમહંસને તેમની જન્મજયંતી પર શ્રદ્ધાંજલિ પાઠવી હતી. પ્રધાનમંત્રીએ કહ્યું, “હું શ્રી રામકૃષ્ણ પરમહંસને તેમની જન્મજયંતી પર નમન કરૂ છું.તેમણે સંવાદિતા અને ભાઈચારાની ભાવના અંકિત કરી હતી. તેમણે એક એવા સમાજનું સ્વપ્ન સેવ્યું હતુ જે વિભાજન મુક્તહોય.” પ્રધાનમંત્રીએ ગયા વર્ષે શ્રી રામકૃષ્ણ પરમહંસને શ્રદ્ધાંજલિ પાઠવી હતી એ વક્તવ્યની લીન્ક તેમણે શેર કરી હતી. વક્તવ્યની લીન્ક : https://www.narendramodi.in/pm-modi-addresses-sri-ram-krishna-vachanmitra-satram-tiruvalla-via-video-conferencing-534416
પ્રધાનમંત્રીએ સુરતમાં સૌરાષ્ટ્ર પટેલ સેવા સમાજ દ્વારા નિર્માણ કરવામાં આવી રહેલા છાત્રાલયના તબક્કા-1નું ભૂમિપૂજન કર્યું

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સના માધ્યમથી સુરતમાં સૌરાષ્ટ્ર પટેલ સેવા સમાજ દ્વારા નિર્માણ કરવામાં આવી રહેલા છાત્રાલયના તબક્કા-1નું ભૂમિપૂજન કર્યું હતું. આ પ્રસંગે ઉપસ્થિતોને સંબોધિત કરતી વખતે પ્રધાનમંત્રીએ ગુજરાતના લોકોની લેવા ભાવનાની પ્રશંસા કરી હતી અને કહ્યું હતું કે, સામાજિક વિકાસના કાર્યોમાં ગુજરાત હંમેશા અગ્રેસર રહ્યું છે એ તેમના માટે ઘણી ગૌરવની વાત છે. તેમણે આ પ્રસંગે સરદાર પટેલને યાદ કર્યા હતા અને આ મહાન નેતાને ટાંકીને ભારપૂર્વક જણાવ્યું હતું કે, રાષ્ટ્રના વિકાસ માટે જાતિ અને સંપ્રદાયોને અવરોધરૂપ થવા દેવા જોઇએ નહીં. પ્રધાનમંત્રીએ સરદાર પટેલને ટાંકતા વધુમાં કહ્યું હતું કે, “આપણે સૌ ભારતમાતાના દીકરા – દીકરીઓ છીએ. આપણે સૌએ આપણા રાષ્ટ્રને પ્રેમ કરવો જોઇએ, સૌએ પારસ્પરિક લાગણી અને સહકારથી આપણા ભાગ્યનું ઘડતર કરવું જોઇએ.” પ્રધાનમંત્રીએ જણાવ્યું હતું કે, હાલમાં દેશ તેની સ્વતંત્રતાના 75મા વર્ષમાં છે. નવા સંકલ્પોની સાથે સાથે, આ અમૃત કાળ આપણને એવી હસ્તીઓને યાદ કરવાની પણ પ્રેરણા આપે છે જેમણે લોક જાગૃતિ લાવવામાં ખૂબ જ મોટી ભૂમિકા નિભાવી છે. તેમણે ઉમેર્યું હતું કે, આજની પેઢી આ હસ્તીઓ વિશે જાણે તે ખૂબ જ મહત્વનું છે. પ્રધાનમંત્રીએ વલ્લભ વિદ્યાનગર વિશે પણ વાત કરી હતી. તેમણે કહ્યું હતું કે, શિક્ષણનો પ્રસાર થઇ શકે, ગ્રામ્ય વિકાસના કાર્યો વેગવાન બને તેવા ઉદ્દેશથી સ્થળનો વિકાસ કરવામાં આવ્યો હતો. તેમણે ગુજરાતની સેવા કરવાના પોતાના અનુભવને યાદ કરીને પોતાની વાત આગળ વધારતા જણાવ્યું હતું કે, કોઇપણ પ્રકારની જાતિ આધારિત રાજનીતિ વગર તેમના જેવી વ્યક્તિને રાજ્યમાં 2001માં લોકો દ્વારા રાજ્યની સેવા કરવા માટે આશીર્વાદ પ્રાપ્ત થયા હતા. તેમણે લોકોના આશીર્વાદની શક્તિની પ્રસંશા કરી હતી જેના કારણે તેઓ સતત 20 વર્ષ સુધી કોઇપણ વિરામ વગર રાજ્યની સેવા અને બાદમાં રાષ્ટ્રની સેવા કરતા રહ્યા. તેમણે ઉમેર્યું હતું કે, “સૌનો સાથ, સૌનો વિકાસમાં કેટલી તાકાત રહેલી છે તે વાત તેઓ ગુજરાતમાંથી શીખ્યા છે” અને અગાઉના સમયને યાદ કર્યો હતો કે જ્યારે ગુજરાતમાં શાળાઓનો અભાવ હતો, સારા શિક્ષણ માટે શિક્ષકોની અછત હતી. પ્રધાનમંત્રીએ આ સમસ્યાનો ઉકેલ લાવવા માટે કેવી રીતે લોકોને જોડ્યા તેનું પણ વર્ણન કર્યું હતું. પ્રધાનમંત્રીએ જણાવ્યું હતું કે, નવી શિક્ષણ નીતિમાં સ્થાનિક ભાષામાં વ્યાવસાયિક અભ્યાસક્રમોના શિક્ષણનો વિકલ્પ પણ આપવામાં આવ્યો છે. હવે શિક્ષણ માત્ર પદવીઓ લેવા પૂરતું મર્યાદિત નથી પરંતુ અભ્યાસને કૌશલ્ય સાથે જોડવામાં આવી રહ્યો છે. દેશ હવે તેના પરંપરાગત કૌશલ્યને આધુનિક સંભાવનાઓ સાથે જોડી રહ્યો છે. મહામારી બાદ થયેલા આર્થિક ગતિવિધિઓમાં થયેલી મજબૂત પુનઃશરૂઆતનો ઉલ્લેખ કરતાં પ્રધાનમંત્રીએ જણાવ્યું હતું કે, કોરોનાના મુશ્કેલ સમયગાળા બાદ ભારતનું અર્થતંત્ર જે ગતિએ ફરી ધમધમતું થયું છે તેના કારણે સમગ્ર વિશ્વ ભારત પ્રત્યે ખૂબ જ આશા રાખી રહ્યું છે. તેમણે વૈશ્વિક સંસ્થાઓએ ભારત ઉપર વ્યક્ત કરેલા વિશ્વાસનો પણ ઉલ્લેખ કરતાં જણાવ્યું હતું કે ભારત ફરીથી વિશ્વમાં સૌથી વધુ ઝડપથી વૃદ્ધી પામતું અર્થતંત્ર બનવા જઇ રહ્યું છે. પ્રધાનમંત્રીએ ગુજરાતના મુખ્યમંત્રીની પ્રશંસા કરી હતી અને ટેક્નોલોજીની સાથે સાથે જમીની હકીકતો સાથે જોડાણની નોંધ લીધી હતી. તેમણે ઉમેર્યુ હતું કે, "જુદા-જુદા સ્તરોએ કામ કરવાનો તેમનો અનુભવ ગુજરાતના વિકાસ માટે ખૂબ જ ઉપયોગી બની રહેશે."
માહિતીના આદાનપ્રદાન તથા કર સંદર્ભે સંગ્રહમાં સહકાર માટે ભારત અને સેંટ વિન્સેન્ટ તથા ગ્રેનેડિયન વચ્ચેના કરારને કેન્દ્રીય મંત્રીમંડળની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષ સ્થાન હેઠળ મળેલી કેન્દ્રીય મંત્રીમંડળની બેઠકમાં ભારત અને સેંટ વિન્સેન્ટ તથા ગ્રેનેડિયન વચ્ચે માહિતીના આદાનપ્રદાન તથા કર સંદર્ભે સંગ્રહમાં સહકાર માટે થયેલા કરારને મંજૂરી આપવામાં આવી હતી. કરારની વિગતો : ભારત તથા સેંટ વિન્સેન્ટ અને ગ્રેનેડિયન્સ વચ્ચે આ નવો કરાર છે. બંને દેશો વચ્ચે ભૂતકાળમાં આ પ્રકારની કોઈ સમજૂતિ થઈ ન હતી. આ કરાર મુખ્યત્વે બંને દેશ વચ્ચે માહિતીના આદાનપ્રદાનની જોગવાઈ તથા કર દાવાના સંદર્ભમાં કર એકત્રિત કરવામાં સહકારની દરખાસ્ત રજૂ કરે છે. આ કરારમાં વિદેશીઓ માટે કર પરિક્ષણના પ્રાવિધાનની પણ જોગવાઈ સામેલ છે જે મુજબ જે તે દેશ અન્ય દેશના પ્રતિનિધિને (સ્થાનિક કાનૂન મંજૂરી આપતો હોય તો)કોઇ વ્યક્તિની પૂછપરછ તથા કર હેતૂથી તેના રેકોર્ડ તપાસવા પોતાના દેશમાં પ્રવેશ આપશે. પોતાના પ્રાંતમાં પ્રવેશ આપશે. અસરો : ભારત અને સેંટ વિન્સેન્ટ તથા ગ્રેનેડિયન્સ વચ્ચે થયેલા આ કરાર બંને દેશ વચ્ચે માહિતીના આદાનપ્રદાનની સવલત કરશે જેમાં બેંક અને અન્ય ફાઇનાન્સિયલ સંસ્થાઓ પાસેની માહિતીનો સમાવેશ થાય છે. આ માહિતીમાં બેનિફિશિયલની માલિકી કે કાનૂની યોગ્યતાનું પણ પરિક્ષણ થઈ શકશે. આ કરાર બંને દેશ વચ્ચેના કરના દાવાઓના કલેક્શનમાં સહકારનો પણ સમાવેશ થાય છે. આમ આ કરારથી વિદેશમાં કરચોરી અને કર અંગેની છેતરપિંડી સામે લડત આપીને બિનહિસાબી કાળું નાણું હાંસલ કરવાની ભારતની વચનબદ્ધતા વધુ મજબૂત બનશે. પૃષ્ઠભૂમિ : ભૂતકાળમાં સેંટ વિન્સેન્ટ અને ગ્રેનેડિયન્સ સાથે આ પ્રકારની કોઈ સમજૂતિ થઈ ન હતી અને ભારત પ્રકારના કરાર માટે છેલ્લા ઘણા સમયથી પ્રયાસ કરી રહ્યું હતું. અંતે સેંટ વિન્સેન્ટ અને ગ્રેનેડિયન્સે ભારત સાથે આ કરાર કરવાની સમહતી દર્શાવી હતી જેને કારણે બંને દેશ વચ્ચે કર સંદર્ભે સહકારને વેગ મળશે. બંને દેશ વચ્ચે આ મામલે માહિતીનું આદાન પ્રદાન થશે અને બાકી રહેલા કરના દાવામાં કર એકત્રિત કરવામાં સહાય પણ મળશે.
પ્રધાનમંત્રીश्रीએ CWG 2022માં બેડમિન્ટનમાં ગોલ્ડ મેડલ જીતવા બદલ પીવી સિંધુને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ પીવી સિંધુને બર્મિંગહામમાં કોમનવેલ્થ ગેમ્સ 2022માં બેડમિન્ટનમાં ગોલ્ડ મેડલ જીતવા બદલ અભિનંદન પાઠવ્યા છે. એક ટ્વીટમાં, પ્રધાનમંત્રીશ્રીએ કહ્યું; "અસાધારણ @
પ્રધાનમંત્રીએ શિક્ષક દિન પર શિક્ષક સમુદાયને પત્ર લખ્યો

પ્રધાનમંત્રી શ્રી નરેન્દ્ર મોદીએ શિક્ષક દિન પર શિક્ષક સમુદાયને શુભકામનાઓ આપીને ડૉ. એસ. રાધાકૃષ્ણનને શ્રદ્ધાંજલિ અર્પણ કરતા કહ્યું હતું કે, આપણા સમાજને શિક્ષક પ્રેરિત કરવાની સાથે માહિતગાર બનાવે છે અને શિક્ષિત કરે છે તેમજ આપણને પ્રબુદ્ધ બનાવે છે. પ્રધાનમંત્રીએ લાખો શિક્ષકોને ઇમેલ કર્યા છે, જેમાં બાળકોનાં જીવનમાં શિક્ષકોની નોંધપાત્ર અસરનો ઉલ્લેખ કર્યો છે. સાથે-સાથે તેમણે કહ્યું હતું કે, વિદ્યાર્થીઓનાં મનમસ્તિષ્કમાં શિક્ષકો દ્વારા સ્થાપિત કરવામાં આવતાં નૈતિક મૂલ્યોની અસર આજીવન રહે છે. પ્રધાનમંત્રીએ ભૂતપૂર્વ રાષ્ટ્રપતિ ડો. એ પી જે અબ્દુલ કલામને ટાંક્યાં હતાં, જેમણે જણાવ્યું હતું કે, ‘શિક્ષણ એક ઉમદા વ્યવસાય છે, જે કોઈ પણ વ્યક્તિનાં ચારિત્ર્ય, ક્ષમતા અને ભવિષ્યને વિશિષ્ટ સ્વરૂપ પ્રદાન કરે છે.’ શ્રી નરેન્દ્ર મોદીએ જણાવ્યું હતું કે, 21મી સદીને એ જ સમાન અભિનવ સ્વરૂપ પ્રદાન કરશે, જે શિક્ષણ, સંશોધન અને નવી પદ્ધતિઓને સર્વોચ્ચ મહત્ત્વ આપે છે. તેમણે કહ્યું હતું કે, ‘એ કહેવાની જરૂર નથી કે આ બાબતને ધ્યાનમાં રાખીને આપણાં શિક્ષકોની ભૂમિકા નિશ્ચિત રીતે અતિ મહત્ત્વપૂર્ણ છે.’ પ્રધાનમંત્રીએ શિક્ષકોને મોકલેલા પોતાનાં પત્રમાં લખ્યું છે, ‘મને વિશ્વાસ છે કે તમે ટેકનોલોજીમાં નવા ફેરફારો સાથે પોતાને અપડેટ રાખશો અને સાથે-સાથે ટેકનોલોજીમાં પરિવર્તનો સાથે વિદ્યાર્થીઓને માહિતગાર કરતાં રહેશો.’ તેમણે શિક્ષણ ક્ષેત્રમાં ઉલ્લેખનીય પરિવર્તન લાવવા માટે ભારત સરકાર દ્વારા થઈ રહેલાં પ્રયાસોનો પણ ઉલ્લેખ કર્યો હતો. પ્રધાનમંત્રીએ જણાવ્યું હતું કે, તમારાં જેવા શિક્ષકોનાં મહાન પ્રયાસોને ધન્યવાદ, જેનાં પરિણામે મોટી સફળતાની સાથે વ્યયને બદલે સકારાત્મક પરિણામો મળ્યા અને શિક્ષણને બદલે શીખવા તરફ ધ્યાન કેન્દ્રિત થયું છે. અટલ ટિંકરિંગ પ્રયોગશાળાઓને કારણે કૌશલ્ય વિકાસ પર મહત્ત્વપૂર્ણ ભાર મૂકવામાં આવ્યો છે, દેશભરમાં ઘણી યુનિવર્સિટીઓ સ્થપાઈ રહી છે, જેથી યુવાનો ગુણવત્તાયુક્ત શિક્ષણ મેળવવાથી વંચિત ન રહે. પ્રધાનમંત્રીએ 2 ઓક્ટોબરનાં રોજ મહાત્મા ગાંધીની 150મી જન્મજયંતિનાં પ્રસંગે કાર્યક્રમોની શરૂઆત કરવાની ચર્ચા કરતા શિક્ષક સમુદાયને વિદ્યાર્થીઓ વચ્ચે નવી પદ્ધતિ સાથે બાપૂનાં વિચારો અને આદર્શોને પ્રોત્સાહન આપવા પ્રેરિત કર્યા હતા. તેમણે સ્વચ્છ ભારત અભિયાનને મજબૂત કરવામાં શિક્ષક સમુદાયની ભૂમિકાની પ્રશંસા કરી હતી. દેશ વર્ષ 2022માં આઝાદીનું 75મું વર્ષ પૂર્ણ કરશે. વર્ષ 2022 સુધી નવા ભારતનાં પોતાનાં વિઝન પર ભાર મૂકીને પ્રધાનમંત્રીએ શિક્ષક સમુદાયને આઝાદી માટે પોતાનાં પ્રાણોની આહૂતિ આપનાર શહીદોનાં સ્વપ્નો અને વિઝનને પૂર્ણ કરવાની દિશામાં આગામી ચાર વર્ષ સમર્પિત કરવાનો આગ્રહ કર્યો હતો. પ્રધાનમંત્રીએ કહ્યું હતું કે, હું તમને લોકોને પસંદ હોય એવા કોઈ પણ મુદ્દા ઉઠાવવા, સ્થાનિક સમુદાયને એક કરવા અને તમારી આસપાસનાં લોકોનાં જીવનમાં સકારાત્મક પરિવર્તન લાવવાનાં પ્રયાસો કરવાનો આગ્રહ કરું છું, આ આપણાં સ્વતંત્રતા સેનાનીઓ માટે એક શ્રદ્ધાંજલિ હશે અને નવા ભારતનાં નિર્માણનો સંકલ્પ પણ હશે.
પ્રધાનમંત્રીએ સાનિયા મિર્ઝા અને માર્ટિના હિંગિસને અમરીકી ઓપન જીતવા પર શુભકામના પાઠવી

પ્રધાનમંત્રી શ્રી નરેન્દ્ર મોદીએ સુશ્રી સાનિયા મિર્ઝા અને સુશ્રી માર્ટિના હિંગિસને અમેરીકી ઓપન ટેનિસની મહિલા ડબલ્સ ફાઈનલ જીતવા પર શુભકામના પાઠવી છે. પ્રધાનમંત્રીએ કહ્યું કે, “સુશ્રી સાનિયા અને સુશ્રી માર્ટિના હિંગિસને અમરીકી ઓપન ટેનિસમાં શાનદાર વિજય પર શુભકામના. તમારી ઉપલબ્ધિથી અમે ગૌરવાન્વિત થયા છીએ.”
પ્રધાનમંત્રીએ ઇકો-ફ્રેન્ડલી અને ટકાઉ વિકાસ સાથે સંકળાયેલા તમામને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ પર્યાવરણને અનુકૂળ અને ટકાઉ વિકાસ સાથે સંકળાયેલા તમામને અભિનંદન પાઠવ્યા છે. શ્રી મોદીએ કહ્યું છે કે આનાથી ઇન્ફ્રા સર્જન અને સર્ક્યુલર ઈકોનોમી, બંનેને પ્રોત્સાહન મળશે. બોર્ડર રોડ ઓર્ગેનાઈઝેશનના ટ્વીટના જવાબમાં, પ્રધાનમંત્રીએ કહ્યું; "ઇન્ફ્રા ક્રિએશન અને સર્ક્યુલર ઇકોનોમી, બંનેને પ્રોત્સાહન મળશે. આ પ્રયાસ સાથે સંકળાયેલા તમામને અભિનંદન."
કૃષિ ક્ષેત્રમાં સહયોગ માટે ભારત અને લિથુઆનિયા વચ્ચે સમજૂતી કરાર

પ્રધાનમંત્રી શ્રી નરેન્દ્ર મોદીની અધ્યક્ષતામાં થયેલી કેન્દ્રીય મંત્રિમંડળની બેઠકમાં આજે કૃષિ ક્ષેત્રમાં સહયોગ માટે ભારત અને લિથુઆનિયાની વચ્ચે એક સમજૂતી કરાર પર હસ્તાક્ષર કરવા માટે મંજૂરી આપવામાં આવી. સમજૂતી કરાર બગીચા, પાક લણણી પછી વ્યવસ્થાપન, જૈવિક ખેતી, કોલ્ડ સ્ટોરેજ વિકાસ તેમજ કૃષિ પ્રોસેસિંગ ઈન્ડસ્ટ્રીઝ, પશુપાલન, ડેરી અને મત્સ્ય પાલન સહિત બંને દેશોની વચ્ચે કૃષિ ઉત્પાદનના ક્ષેત્રોમાં સહયોગ પ્રદાન કરશે. બંને દેશોની વચ્ચે સહયોગને દ્વિવાર્ષિક કાર્યયોજનાના માધ્યમથી કરાશે. એવી સંભાવના છે કે આ સમજૂતી કરારથી કૃષિ ક્ષેત્રની ક્ષમતા નિર્માણ, વૈજ્ઞાનિકો અને ટેકનીશીયનોની વચ્ચે જ્ઞાનનું આદાન-પ્રદાન, જનીન સંસાધનોનું આદાન-પ્રદાન, ઉચિત પ્રૌદ્યોગિકીનો વિકાસ તેમજ કૃષિ ક્ષેત્રમાં કૃષિ ઉત્પાદકતા વધારવામાં મદદ મળશે.
પ્રધાનમંત્રીએ “યુનાઈટિંગ ઈન્ડિયા- સરદાર પટેલ” પ્રદર્શન નિહાળ્યું

પ્રધાનમંત્રી શ્રી નરેન્દ્ર મોદીએ ગુરૂવારે નવી દિલ્હીમાં નેશનલ સાયન્સ સેન્ટર ખાતે સાંસ્કૃતિક મંત્રાલય દ્વારા આયોજિત પ્રદર્શન -“યુનાઈટિંગ ઈન્ડિયા- સરદાર પટેલ” નિહાળ્યું હતું. આ ડિજીટલ પ્રદર્શન પ્રધાનમંત્રીની પ્રેરણાથી તૈયાર કરાયું છે અને તેમાં ભારતને એકિકૃત કરવાના પ્રયાસો તથા તેમાં સરદાર વલ્લભભાઈ પટેલના યોગદાનને પ્રદર્શિત કરાયું છે. આ પ્રદર્શનમાં આશરે 30 કૃતિઓ પ્રદર્શિત કરાઈ છે અને તે અસરકારક છે તથા મિડીયા એક્સિપિરીયન્સ દર્શાવે છે. તે મુલાકાતીઓને ભારતને એકિકૃત કરવાના પ્રયાસોમાં સરદાર પટેલની ભૂમિકા સમજ આપતા વિવિધ ડિજીટલ ઈન્સ્ટોલેશન્સ રજૂ કરાયા છે. એમાં થ્રીડી ફિલ્મ જેવી ટેકનોલોજી (કાચ વગર) હોલોગ્રાફીક પ્રોજેકશન, કાઈનેટીક પ્રોજેકશન, ઓક્યુલસ આધારિત વર્ચ્યુઅલ રિયાલીટીના અનુભવ વગરેનો પ્રદર્શનમાં ઉપયોગ કરાયો છે. આ પ્રદર્શન સંબંધિત વિવિધ દસ્તાવેજીકરણ સાંસ્કૃતિક મંત્રાલયના સ્ત્રોતોને આધારે કરાયું છે. આ પ્રદર્શનની ડિઝાઈનનો કન્સેપ્ટ નેશનલ ઈન્સ્ટિટયુટ ઓફ ડિઝાઈન દ્વારા કરવામાં આવ્યો છે. આ પ્રદર્શનનું ઉદઘાટન પ્રધાનમંત્રી દ્વારા તા. 31 ઓકટોબર, 2016ના રોજ સરદાર પટેલની જન્મજયંતી પ્રસંગે કરવામાં આવશે.
પ્રધાનમંત્રીએ કોવિડ-19 રસીનો પ્રથમ ડોઝ લીધો

પ્રધાનમંત્રી શ્રી નરેન્દ્ર મોદીએ આજે નવી દિલ્હીની એઈમ્સ ખાતે કોવિડ-19 રસીનો પ્રથમ ડોઝ લીધો. એક ટવીટમાં પ્રધાનમંત્રીએ કહ્યું કે, "મે આજે એઈમ્સમાં કોવિડ-19ની રસીનો પ્રથમ ડોઝ લીધો. નોંધનીય છે કે કોવિડ –19 સામે વૈશ્વિક લડતને મજબૂત બનાવવા માટે આપણા ડોકટરો અને વૈજ્ઞાનિકોએ ઝડપી રીતે કાર્ય કર્યું છું. હું રસી લેવા માટે પાત્ર હોય તે સૌને રસી લેવા અપીલ કરું છું. આવો, સાથે મળીને ભારતને કોવિડ –19થી મુક્ત કરીએ! "
પ્રધાનમંત્રીએ ડૉ. રાજેન્દ્રપ્રસાદની જયંતિ પર શ્રદ્ધાજંલિ અર્પણ કરી

પ્રધાનમંત્રી શ્રી નરેન્દ્ર મોદીએ ભારતનાં પ્રથમ રાષ્ટ્રપતિ ડૉ. રાજેન્દ્રપ્રસાદની જયંતિ પર શ્રદ્ધાસુમન અર્પણ કર્યા છે. પ્રધાનમંત્રીએ કહ્યું હતું કે, “મહાત્મા ગાંધી દ્વારા પ્રેરિત ડૉ. રાજેન્દ્રપ્રસાદ ભારતનાં સ્વાતંત્ર્ય સંગ્રામમાં સક્રિય થયાં હતાં. તેઓ અસહકારનાં આંદોલન જેવાં પાયાનાં સ્તરનાં આંદોલનોમાં સહભાગી થયા હતા અને બંધારણી સભાનાં પ્રમુખ તરીકે મહાન નેતૃત્વ પ્રદાન કર્યું હતું. ભારતનાં પ્રથમ રાષ્ટ્રપતિ તરીકે તેમનું નેતૃત્વ અને માર્ગદર્શન રચનાત્મક વર્ષો દરમિયાન આપણાં દેશ માટે અતિ કિંમતી હતું. ડૉ. રાજેન્દ્રપ્રસાદની વિશિષ્ટ સેવા દ્વારા ભારતની વિવિધ પેઢીઓને પ્રેરણા મળી છે.”
કેબિનેટે કૃષિ અને ખાદ્યાન્ન ઉદ્યોગમાં સહયોગ માટે ભારત અને યુક્રેઇન વચ્ચે સંધિ પર હસ્તાક્ષરને મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે કૃષિ અને ખાદ્યાન્ન ઉદ્યોગ ક્ષેત્રે સહયોગ માટે ભારત અને યુક્રેઇન વચ્ચે સંધિ પર હસ્તાક્ષર કરવાને મંજુરી આપી દીધી છે. પ્રસ્તાવિત સંધિમાં કૃષિ અને ખાદ્યાન્ન ઉદ્યોગના વિવિધ ક્ષેત્રોમાં સહયોગ વધારવા પર ભાર મુકવામાં આવ્યો છે. બંને દેશોના પ્રતિનિધિઓને ધરાવતા એક સંયુક્ત કાર્યકારી જૂથની રચના કરવામાં આવી છે. તેનું કાર્ય પસંદ કરેલા ક્ષેત્રોમાં સહયોગ વધારવાની યોજનાઓ પર ચર્ચા વિચારણા કરીને તેની રૂપરેખા નક્કી કરવાનું અને બંને પક્ષો દ્વારા નક્કી કરેલા કાર્યોના અમલીકરણ પર દેખરેખ પણ રાખવાનું રહેશે. આ કાર્યકારી જૂથની બેઠક વારાફરતી ભારત અને યુક્રેઇનમાં ઓછામાં ઓછ દર બે વર્ષે યોજાશે. આ સંધિ જ્યારે તેના પર હસ્તાક્ષર કરવામાં આવે ત્યારથી અમલીકૃત બનશે અને તે પાંચ વર્ષના સમયગાળા માટે અમલમાં રહેશે. તેને આગળના પાંચ વર્ષ માટે આપમેળે વધારી પણ શકાય છે. કોઇપણ પક્ષ દ્વારા આ સંધિને રદ કરવાના ઉદ્દેશ્યની સુચના મળ્યાના છ(6) મહિના પછી આ સંધિને રદ્દ કરી શકાય છે.
પ્રધાનમંત્રીએ હિમાચલ પ્રદેશના લોકોને તેમના રાજ્ય સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ હિમાચલ પ્રદેશના લોકોને તેમના રાજ્ય સ્થાપના દિવસ પર શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "હિમાચલ પ્રદેશના તમામ લોકોને પૂર્ણ રાજ્ય સ્થાપના દિવસની ખૂબ ખૂબ શુભેચ્છાઓ. હું ઈચ્છું છું કે પ્રકૃતિની ગોદમાં વસેલું આ રાજ્ય સતત પ્રગતિના પંથે આગળ વધતું રહે અને દેશના વિકાસમાં તેની મહત્વપૂર્ણ ભૂમિકા ભજવતું રહે. "
PM 10મી ઓગસ્ટે પાણીપતમાં 2G ઇથેનોલ પ્લાન્ટ સમર્પિત કરશે

વિશ્વ જૈવ ઇંધણ દિવસના અવસરે, પ્રધાનમંત્રી શ્રી નરેન્દ્ર મોદી 10મી ઓગસ્ટ, 2022ના રોજ સાંજે 4:30 વાગ્યે વીડિયો કોન્ફરન્સિંગ દ્વારા હરિયાણાના પાણીપતમાં 2જી પેઢી (2જી) ઇથેનોલ પ્લાન્ટ રાષ્ટ્રને સમર્પિત કરશે. પ્લાન્ટનું સમર્પણ દેશમાં જૈવ ઇંધણના ઉત્પાદન અને વપરાશને વેગ આપવા માટે સરકાર દ્વારા વર્ષોથી લેવામાં આવેલા પગલાઓની લાંબી શ્રેણીનો એક ભાગ છે. આ ઊર્જા ક્ષેત્રને વધુ સસ્તું, સુલભ, કાર્યક્ષમ અને ટકાઉ બનાવવાના પ્રધાનમંત્રીના સતત પ્રયાસને અનુરૂપ છે. 2જી ઇથેનોલ પ્લાન્ટ રૂ.થી વધુના અંદાજિત ખર્ચે બાંધવામાં આવ્યો છે. ઇન્ડિયન ઓઇલ કોર્પોરેશન લિમિટેડ (
ભારત-મધ્ય એશિયા શિખર સંમેલનની પ્રથમ બેઠકમાં પ્રધાનમંત્રી નરેન્દ્ર મોદીનું ઉદ્ઘાટન ભાષણ

મહાનુભાવો, પ્રથમ ભારત-મધ્ય એશિયા શિખર સંમેલનમાં આપ સૌનું સ્વાગત છે. ભારત અને મધ્ય એશિયા દેશોના ડિપ્લોમેટિક સંબંધોએ 30 સાર્થક વર્ષ પૂરા કરી લીધા છે. છેલ્લા ત્રણ દાયકાથી આપણા સહયોગે અનેક સફળતાઓ હાંસલ કરી છે. અને, હવે આ મહત્વપૂર્ણ મુકામ પર, આપણે આવનારા વર્ષો માટે પણ એક મહત્વાકાંક્ષી વિઝન પરિભાષિત કરવું જોઈએ. એવું વિઝન કે જે બદલતા વિશ્વમાં આપણા લોકોની, ખાસ કરીને યુવા પેઢીની, આકાંક્ષાઓને પરિપૂર્ણ કરી શકે. મહાનુભાવો, દ્વિપક્ષીય સ્તર પર ભારતના આપ તમામ મધ્ય એશિયન દેશો સાથે ઘનિષ્ઠ સંબંધો છે. મહાનુભાવો, કઝાકિસ્તાન ભારતની ઊર્જા સુરક્ષા માટે એક મહત્વપૂર્ણ ભાગીદાર બની ગયું છે. હું કઝાકિસ્તાનમાં હાલમાં થયેલી જાનમાલની હાનિ માટે સંવેદના પ્રકટ કરૂં છું. ઉઝબેકિસ્તાનની સાથે અમારા વધતા સહયોગમાં અમારી રાજ્ય સરકારો પણ સક્રિયપણે ભાગીદાર છે. તેમાં મારું હોમ સ્ટેટ ગુજરાત પણ સામેલ છે. કિર્ગીસ્તાનની સાથે અમારી શિક્ષણ અને અલ્ટીટ્યુટ રિસર્ચના ક્ષેત્રમાં સક્રિય ભાગીદારી છે. હજારો ભારતીય વિદ્યાર્થીઓ ત્યાં ભણી રહ્યા છે. તાઝિકિસ્તાનની સાથે અમારો સુરક્ષાના ક્ષેત્રમાં જૂનો સહયોગ છે. અને અમે તેને સતત અને વધુ સુદ્રઢ કરી રહ્યા છીએ. તુર્કમેનિસ્તાન રિજનલ કનેક્ટિવિટીના ક્ષેત્રમાં ભારતીય વિઝનનું એક મહત્વપૂર્ણ અંગ છે, જે અશ્ગાબાત અગ્રીમેન્ટમાં અમારી ભાગીદારીથી સ્પષ્ટ છે. મહાનુભાવો, પ્રાદેશિક સુરક્ષા માટે આપણા સૌની ચિંતાઓ અને ઉદ્દેશ એક સમાન છે. અફઘાનિસ્તાનના ઘટનાક્રમથી આપણે સૌ ચિંતિત છે. આ સંદર્ભમાં પણ આપણો પારસ્પરિક સહયોગ, પ્રાદેશિક સુરક્ષા અને સ્થિરતા માટે વધુ મહત્વપૂર્ણ બની ગયો છે. મહાનુભાવો, આજની સમિટના ત્રણ મુખ્ય ઉદ્દેશ છે. પ્રથમ, એ સ્પષ્ટ કરવું કે ભારત અને મધ્ય એશિયાનો પારસ્પરિક સહયોગ પ્રાદેશિક સુરક્ષા અને સમદ્ધિ માટે અનિવાર્ય છે. ભારત તરફથી હું સ્પષ્ટ કરવા માગું છું કે 1964
પ્રધાનમંત્રી શ્રીએ કંગલા નોંગપોક થોંગ ખોલવા બદલ મણિપુરના લોકોને અભિનંદન

પ્રધાનમંત્રી શ્રી નરેન્દ્ર મોદીએ મણિપુરમાં કંગલા નોંગપોક થોંગ ખોલવા બદલ મણિપુરના લોકોને અભિનંદન પાઠવ્યા છે. મણિપુરના મુખ્યમંત્રી શ્રી એન બિરેન સિંહના ટ્વીટના જવાબમાં, પ્રધાનમંત્રી શ્રીએ કહ્યું; "અભિનંદન મણિપુર! સમગ્ર રાજ્યમાં શાંતિ, સમૃદ્ધિ અને સુખની ભાવના વધે."
પ્રજાસત્તાક કોરિયાની મુલાકાત દરમિયાન ‘ભારત-કોરિયા વેપાર પરિસંવાદ’માં પ્રધાનમંત્રીનું સંબોધન

યોર એક્સલન્સી, યૂન-મો-સુંગ, વેપાર, ઉદ્યોગ અને ઊર્જા મંત્રી, અગ્રગણ્ય વેપારી દિગ્ગજો, મિત્રો, ગૂડ આફ્ટરનૂન. આજે સિઓલમાં તમને બધાને મળીને મને આનંદ થયો છે. ફક્ત 12 મહિનાનાં ગાળામાં કોરિયન વેપારી દિગ્ગજો સાથે આ મારી ત્રીજી બેઠક છે. બંને પક્ષો એકબીજાને વધુને વધુ સાથસહકાર આપવા તત્પર છે. કોરિયાનાં વધુને વધુ વ્યવસાયો ભારત તરફ નજર ફેરવે એવું હું ઇચ્છું છું. જ્યારે હું ગુજરાતનો મુખ્યમંત્રી હતો, ત્યારે પણ મેં કોરિયાનો પ્રવાસ કર્યો હતો. એ સમયે કોરિયા આર્થિક વૃદ્ધિ માટે મારું રોલ મોડલ હતું અને હજુ પણ છે. મિત્રો, અત્યારે 1.25 અબજ લોકોની વસતિ ધરાવતો દેશ ભારત મોટા પરિવર્તનમાંથી પસાર થઈ રહ્યો છે. આ પરિવર્તનો છેઃ કૃષિ આધારિત અર્થતંત્રમાંથી ઉદ્યોગ અને સેવાઓ આધારિત અર્થતંત્ર તરફ આગેકૂચ; ફક્ત એક રાષ્ટ્ર કે એક જૂથ સાથે સંબંધ ધરાવતું અર્થતંત્ર હવે આંતરરાષ્ટ્રીય સ્તરે દુનિયાનાં તમામ દેશો સાથ જોડાણ ધરાવે છે; જે અર્થતંત્ર અમલદારશાહી માટે જાણીતું હતું, એ જ અર્થતંત્ર અત્યારે રોકાણકારોને આવકારે છે. ભારત તકોની ભૂમિ તરીકે ઉભરી આવ્યું છે. જ્યારે અમે ‘ભારતીયોનાં સ્વપ્ન’ને સાકાર કરવા માટે કામ કરીએ છીએ, ત્યારે અમે અમારાં જેવી ઉદાર વિચારસરણી ધરાવતાં ભાગીદાર ઇચ્છીએ છીએ. આ દ્રષ્ટિએ દુનિયાનાં દેશોમાં દક્ષિણ કોરિયા ખરા અર્થમાં ભારતનું સ્વાભાવિક ભાગીદાર છે. ગત દાયકામાં ઇન્ડિયા-કોરિયા વચ્ચેનાં વ્યાવસાયિક સંબંધોએ લાંબી મજલ કાપી છે અને છેલ્લાં થોડાં વર્ષોમાં બહુ નજીક આવ્યાં છે. કોરિયાનાં ટોચના 10 ભાગીદારોમાં ભારત સામેલ છે અને ભારત કોરિયન ચીજવસ્તુઓ માટે છઠ્ઠું સૌથી મોટું નિકાસ સ્થળ છે. અમારું ટ્રેડ વોલ્યુમ કેલેન્ડર વર્ષ 2018માં 21.5 અબજ ડોલરને આંબી ગયું છે. સંપૂર્ણ આર્થિક ભાગીદારી સમજૂતીને અપગ્રેડ કરવા વાટાઘાટો ઝડપથી ચાલી રહી છે, જેનો ઉદ્દેશ વર્ષ 2030 સુધીમાં 50 અબજ ડોલરનાં દ્વિપક્ષીય વેપારી લક્ષ્યાંકને હાંસલ કરવાનો છે. ફક્ત વેપારમાં જ નહીં, રોકાણની દ્રષ્ટિએ પણ સકારાત્મકતા જોવા મળી રહી છે. ભારતમાં કોરિયન રોકાણ કુલ લગભગ 6 અબજ ડોલરને આંબી ગયું છે. મિત્રો, વર્ષ 2015માં કોરિયાની મારી મુલાકાત પછી અમે વ્યાવસાયનાં સંપૂર્ણ ચક્ર દરમિયાન રોકાણકારોને માર્ગદર્શન આપવા, સહાય કરવા અને વ્યવહારિક પગલાં લેવા ‘ઇન્વેસ્ટ ઇન્ડિયા’ “કોરિયા પ્લસ” નામનો ચોક્કસ સહાયક સેલ ઊભો કર્યો હતો. હુંડાઈ, સેમસંગ, એલજી ઇલેક્ટ્રોનિક્સ ભારતમાં વિશ્વસનિય બ્રાન્ડ બની ગઈ છે. અને હવે ટૂંક સમયમાં આ યાદીમાં કિયા જોડાશે. ભારતમાં 600થી વધારે કોરિયન કંપનીઓએ રોકાણ કર્યું છે. અને અમે વધારે કંપનીઓને આવકારવા તૈયાર છીએ. આ માટે તમારો માર્ગ સરળ કરવા કોરિયન નાગરિકો માટે વિઝા ઓન અરાઇવલ સુવિધા ગયા વર્ષે ઓક્ટોબરથી શરૂ થઈ ગઈ છે. અમે ભારતમાં કોરિયન ટ્રેડ ઓફિસોની કામગીરીને પ્રોત્સાહન આપીએ છીએ. મને ખુશી છે કે, અમે તાજેતરમાં અમદાવાદમાં
પ્રધાનમંત્રીએ કિર્ગિસ્તાનના લોકોને સ્વતંત્રતા દિવસ પર શુભેચ્છા આપી

પ્રધાનમંત્રી શ્રી નરેન્દ્ર મોદીએ કિર્ગિસ્તાનના સ્વતંત્રતા દિવસ પર ત્યાંની જનતાને શુભેચ્છા પાઠવી છે. પોતાના સંદેશમાં તેમણે કહ્યું કે “હું સ્વતંત્રતા દિવસના અવસર પર કિર્ગિસ્તાનની જનતાને ખૂબ શુભકામનાઓ પાઠવું છું. કિર્ગિસ્તાન મધ્ય એશિયામાં ભારતની મહત્વપૂર્ણ ભાગીદારી છે. મારી હાલમાં થયેલી કિર્ગિસ્તાનની યાત્રા વિભિન્ન ક્ષેત્રોમાં ભારત અને કિર્ગિસ્તાન વચ્ચેના સંબંધોના વિસ્તાર માટે ખૂબ લાભદાયી રહી.”
ડિસેમ્બર 18, 2018ના રોજ પ્રધાનમંત્રી મહારાષ્ટ્રની મુલાકાત લેશે

પ્રધાનમંત્રી શ્રી નરેન્દ્ર મોદી ડિસેમ્બર 18, 2018ના રોજ મહારાષ્ટ્રની મુલાકાત લેશે. તેઓ મુંબઈમાં રિપબ્લિક ટીવી દ્વારા આયોજિત ‘રિપબ્લિક’ સમિટને સંબોધન કરશે. રાજભવન ખાતે એક કાર્યક્રમ પ્રસંગે પ્રધાનમંત્રી સુપ્રસિદ્ધ કાર્ટૂનિસ્ટ આર. કે. લક્ષ્મણ પર આધારિત “ટાઈમલેસ લક્ષ્મણ” શીર્ષક ધરાવતા એક પુસ્તકનું વિમોચન કરશે. પ્રધાનમંત્રીની રાજ્ય મુલાકાત દરમિયાન તેઓ આવાસ અને શહેરી વાહનવ્યવહારને લગતી મહત્વની પરિયોજનાઓનું લોકાર્પણ કરશે. કલ્યાણમાં એક જાહેર સભા દરમિયાન પ્રધાનમંત્રી બે મહત્વના મેટ્રો કોરીડોરનો શિલાન્યાસ કરશે. તે થાણે-ભીવંડી-કલ્યાણ મેટ્રો; અને દહિંસર-મીરા-ભાયંદર મેટ્રો છે. આ બંને કોરીડોરનુ એક વાર નિર્માણ થઈ ગયા પછી તેઓ આ ક્ષેત્રની અંદર જાહેર વાહનવ્યવહાર માટે ઘણા સુવિધાજનક નીવડશે. તેઓ પ્રધાનમંત્રી આવાસ યોજના અંતર્ગત 90000 એકમો ધરાવતા ઈડબ્લ્યુએસ અને એલઆઈજી આવાસ યોજનાનો પણ શુભારંભ કરાવશે. શ્રી નરેન્દ્ર મોદી જાહેર જનમેદનીને સંબોધન પણ કરશે. પ્રધાનમંત્રી ત્યારબાદ પુણે જવા રવાના થશે. ત્યાં તેઓ પુણે મેટ્રો ફેઝ ૩નો શિલાન્યાસ કરશે. તેઓ જનમેદનીને પણ સંબોધન કરશે.